Părinții n-au cu cine să lase copiii dacă se închid școlile. Ce promite premierul Orban.
Iei 75% din leafă când stai acasă cu copilul, dacă se închid școlile, spune Orban. Toate școlile din București ar putea fi închise, de mâine. 300.000 de elevi învață în București și mulți părinți nu au cu cine să îi lase acasă. Toate școlile din Târgu Mureș și Odorheiu Secuiesc s-au închis de astăzi.
Dacă ai copilul la o şcoală din Bucureşti, de mâine, cel mai probabil, ar trebui să îți schimbi programul. Decizia de închidere a școlilor vine din scurt și nu-ți dă prea multe variante.Câțiva părinți ne-au răspuns la întrebarea "Aveți cu cine să lăsați copilul acasă de mâine?":Părinte 1: "Da, cu mine." Părinte 2: "O să fie un pic mai greu, dar o să trebuiască să îl lăsăm, da, că n-avem de ales. O să stea cu mama lui pentru că la noi e un caz mai special și poate să rămână acasă."Părinte 3: "Nu, n-avem şi sper să nu se întâmple asta. N-avem cu cine."Totuși, e posibil să stai acasă cu copilul şi să fii plătit cu 75% din salariu. În următoarele zile, Guvernul ar putea adoptat o Ordonanţa de Urgenţă în acest sens.